આ અંગેની વિગત એવી છે કે કલોલ નજીક આવેલા રામનગરમાં રહેતા પાટીદાર પરિવારના પિતા પુત્ર ગઇ કાલે રથયાત્રા નિહાળવા માટે કલોલ આવ્યા હતા. દસ વર્ષીય રણછોડ ઉર્ફે સની અને તેના પિતા દિનેશભાઇ પટેલ કલોલના પંચવટી નજીક રથયાત્રા જોવા ઊભા હતા ત્યારે ટ્રેકટરના ચાલકે ટ્રેકટરને રિવર્સમાં લેતાં સની ટ્રેકટરની ટ્રોલીમાં ચડવા જતાં અકસ્માતે નીચે પટકાયો હતો અને ટ્રેકટરનું વ્હીલ તેના પર ફરી વળતાં ગંભીર ઇજાઓ થવાના કારણે તેનું ઘટનાસ્થળે જ મોત થયું હતું.